# Mødereferat – møde 5

**Dato:** 20.8.2015 kl. 19.00 – 21.00

**Sted:** Lasse Schurmann, Bråddenhøjvej 13, 8860 Ulstrup

**Deltagere**: Lasse Schurmann(LS), Henrik Berg Laustsen(HBL), Morten Hvidtfeldt Christensen(MHC), Søren Dalby(SD), Marianne Rigtrup(MR)  
**Afbud:** Morten Dam(MD), Ebbe Kjær Madsen(EKM), Lars H. Storgaard(HLS)

**Dagsorden**

1. Valg af ordstyrer. SD valgt
2. Godkendelse og underskrift af referat for tidligere møde. Underskrevet af tilstedeværende.
3. Godkendelse af dagsorden. Godkendt.
4. Korte meddelelser siden sidst:   
   *Formand(SD):* MD har meddelt, at han den kommende periode er meget optaget, hvilket betyder mindre aktivitetsniveau i bestyrelsen.  
   *Næstformand(MR):*Henviser til pkt. 5.  
   *Kasserer(LS):* Der er ingen forfaldne regninger. Saldo incl. juletræskonto ca. 20.000.  
   *Sekretær(SD):*intet.
5. Status på projekter mv.  
   *Trækstien(SD,MR)*Rydning og bortkørsel af materiale blev klaret på trods af meget få fremmødte. Formanden udtrykte en stor tak til MR og de personer, som har engageret sig i det.  
   Man forventer, at træbelægningen vil kunne være på plads omkring nov. Men der må tages forbehold for evt. levering af træ samt for meget vand. Indvielse vil først ske april/maj 2016.  
   Videnformidligsgruppen holder statusmøde med kommune/projektleder onsdag den 26.8 kl. 11.00.  
     
     
   *Dannebrogplads(SD).*  
   Partnerskabsmøde muligvis medio september. Ansøgning og godkendelse af person til træfældning i ”vildnis” er ok. Rydning er påbegyndt, men yderligere rydning afventer status på projekttiltag så der ikke ryddes forgæves. Der må vel som tilfældet var for projekt Trækstien forventes lang leveringstid på træ. Endvidere er der også fugtigt nu. Påbegyndelse af projekt kan måske først forventes forår 2016 måske maj? Dette søges afklaret.  
     
     
   *Julebelysning.(SD, LS)*  
   LS havde talt med lederen af produktionsskolen. Man er der indstillet på at assisterer med etablering af den ny supplerende julebelysning på torvet. Derudover sikres evt. renovering af lyskæder i rundkørsel. De tre høje træer lidt nord nord for rundkørslen samt de to juletræer ved åen etableres. Det store juletræ på torvet drøftes med kommunen som tidligere. SD tager kontakten der. MR drøfter koordinering med spejderne, så opstart og tænding af juletræ, samt tale tidsmæssigt planlægges. LS er totalansvarlig for etablering af nævnte julebelysning. Hvis der skulle være behov for det, rettes henvendelse til formanden i god tid.  
     
   *Ulstrups historie og andre emner.*  
   Broens oprindelse er endnu ikke bekræftet til 1876, men flere mundtlige kilder peget på det. Henvendelse til landsarkivet i Viborg vides ikke pt. om det har afsløret nyt. Endnu flere interessenter er registreret. Det ser ud som historien om Ferm maskinfabrik kan samle tilstrækkelig interessenter pt. af personer med førstehåndsviden. SD vil indkalde til opstartsmøde vedr. Ferm.  
     
   *Skilte*SD har møde med kommunen mandag den 24.8 om mulige tiltag til etablering af skilte ved indfaldsvejene til Ulstrup. Byggesagsbehandling samt betaling drøftes.  
     
   *Vedligeholdelse af områder i Ulstrup*En borger har foreslået, at vi lokalt kunne observere status på vedligehold af områder, som er kommunens ansvar. Formål er at sikre effektiv og hurtigere indberetning af status. Lokalrådet kunne organisere dette.  
   Umiddelbar positiv modtagelse som drøftes med kommunen den 24.8  
     
   *Infostander*Beslutningsgrundlag for håndtering af infostanderens fremtid skal etableres inden næste bestyrelsesmøde. MHC og HBL drøfter tiltag som kan belyse dette grundlag, herunder hvorledes vi kan få borgernes synspunkter med i vurderingen. På bestyrelsesmødet blev placering, størrelse og indhold kort vendt. Efter behov inddrages SD og resultat drøftes inden næste bestyrelsesmøde.   
     
   *Kontingent og henvendelse til virksomheder*  
   SD havde ikke modtaget respons på materiale udsendt vedr. kontakt til virksomheder. SD genudsender og der meldes tilbage til SD for at vi kan få overblik over hensigtsmæssige tiltag senest til næste bestyrelsesmøde.
6. Eventuelt.
7. Dato for næste møde.  
   Onsdag den 9.9. 2015 hos Søren Dalby, Sofienlundparken 28, 8860 Ulstrup.

Godkendt 9.9.2015,

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Søren Dalby Marianne Rigtrup Lasse Schurmann

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Lars H. Storgaard Morten Hvidtfeldt Christensen Henrik Berg Laustsen